CELEX: C2005/182/58
Language: fi
Date: 2005-07-23 00:00:00
Title: Asia C-230/05 P: L:n 26.5.2005 tekemä valitus Euroopan yhteisöjen ensimmäisen oikeusasteen tuomioistuimen (neljäs jaosto) asiassa T-254/02, L vastaan Euroopan yhteisöjen komissio, 9.3.2005 antamasta tuomiosta

23.7.2005   
            
            
               FI
            
            
               Euroopan unionin virallinen lehti
            
            
               C 182/33
            
         L:n 26.5.2005 tekemä valitus Euroopan yhteisöjen ensimmäisen oikeusasteen tuomioistuimen (neljäs jaosto) asiassa T-254/02, L vastaan Euroopan yhteisöjen komissio, 9.3.2005 antamasta tuomiosta
   (Asia C-230/05 P)
   (2005/C 182/58)
   Oikeudenkäyntikieli: ranska
   L on valittanut 26.5.2005 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (neljäs jaosto) asiassa T-254/02, L v. Euroopan yhteisöjen komissio, 9.3.2005 antamasta tuomiosta. Valittajan edustajat ovat asianajajat P. Legros ja S. Rodrigues.
   Valittaja vaatii, että yhteisöjen tuomioistuin
   
               1.
            
            
               kumoaa Euroopan yhteisöjen ensimmäisen oikeusasteen tuomioistuimen asiassa T-254/02 9.3.2005 antaman tuomion,
            
         
               2.
            
            
               hyväksyy kumoamista ja vahingonkorvausta koskevat vaatimukset, jotka valittaja esitti ensimmäisen oikeusasteen tuomioistuimessa
            
         
               3.
            
            
               velvoittaa vastaajan korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut:
   Valituksenalaisella tuomiolla
   
               —
            
            
               yhtäältä loukataan valittajan puolustautumisoikeuksia ja etuja siltä osin kuin ensimmäisen oikeusasteen tuomioistuimessa on tapahtunut useita oikeudenkäyntivirheitä ja useita ilmeisiä arviointivirheitä ja siltä osin kuin valituksenalaisen tuomion perustelut ovat puutteelliset
            
         
               —
            
            
               toisaalta rikotaan yhteisön oikeutta, koska siinä ei tehdä yhtäkään johtopäätöstä siitä, että vastaaja on laiminlyönyt hyvän hallinnon yleisen periaatteen mukaisia velvollisuuksiaan, jotka koskevat vastaajan henkilöstölle osoitetun postin kuljettamista ja henkilöstön asioiden hoitamista kohtuullisessa ajassa